**Bartesvin** (*Sus barbatus*) er en art i svinefamilien som er hjemmehørende i Sørøstasia.

Beskrivelse
-----------

Bartesvinet, som har to par med vortelignende utvekster, har en forholdsvis smal skalle og et langt snuteparti med kraftig bartelignende behåring på oversiden, i forkant av trynet. Bartesvin er en forholdsvis slank art med tynne ekstremiteter. Kroppen er dekket av sparsom lys grå til gråbrun behåring, som gjerne blir kortere og mørkere nedover lemmene. Bartesvinet kan veie opp mot 150 kg og blir normalt 72-85 cm høy ved skuldrene.

Utbredelse og habitat
---------------------

Bartesvinet er utbredt i tropiske strøk av Sørøstasia, blant annet på Malakkahalvøya, Sumatra og Borneo. Bestanden på Borneo regnes som en egen underart i dag, men ny forskning har antydet at Borneo bartesvinet er nærmere beslektet med bestanden på Malakkahalvøya enn den på Sumatra, slik det var antatt fram til i senere tid. Det ser derfor ut som om bestanden på Sumatra kan være en egen underart.

Bartesvinet er også nært beslektet med Palawanbartesvinet (*Sus ahoenobarbus*), som tidligere også ble regnet som en underart av *S. barbatus*. Dette er imidlertid nå skilt ut som en egen art. Det er også oppdaget bartesvin på Tawi-Tawiøyene i Filippinene, men dette vet man ikke nok om til å klassifisere i øyeblikket. Det kan være en underart av Palawanbartesvinet eller en helt ny art.

Habitatet utgjør for en stor del tropisk regnskog og mangroveskog.

Atferd
------

Bartesvin er flokkdyr som normalt er dagaktive, men som under vandring mellom ulike spiseplasser også kan bli nattaktive. Under slike vandringer kan også flere mindre grupper slå seg sammen til ei stor gruppe. Som nesten alle andre arter i svinefamilien er også bartesvinet alteter.

Underarter
----------

Navnene nedenfor er i henhold til tidligere klassifiseringer. Ny forskning antyder imidlertid at Malakka bartesvin kan tilhøre samme underart som eller være en variant av Borneo bartesvin.

* *Sus barbatus* (bartesvin, skjeggsvin)
	+ *S. b. barbatus* (Borneo bartesvin)
	+ *S. b. oi* (Sumatra bartesvin, Malakka bartesvin)

Referanser
----------

1. 1 2  Luskin, M. Ke, A. Meijaard, E. Gumal, M. & Kawanishi, K. 2017. Sus barbatus (errata version published in 2018). The IUCN Red List of Threatened Species 2017: e.T41772A123793370. *Sus barbatus*. Downloaded on 10 November 2018.
2. ↑  Vittorio Lucchini, Erik Meijaard, Cheong H. Diong, Colin P. Groves og Ettore Randi. 2004. New phylogenetic perspectives among species of South-east Asian wild pig (*Sus* sp.) based on mtDNA sequences and morphometric data. Cambridge University Press. 27. Apr. 2005

Eksterne lenker
---------------

* (en) *Bartesvin* i Encyclopedia of Life Rediger på Wikidata

* (en) *Bartesvin* i Global Biodiversity Information Facility Rediger på Wikidata

* (en) *Bartesvin* hos Fossilworks Rediger på Wikidata

* (en) *Bartesvin* hos ITIS Rediger på Wikidata

* (en) *Bartesvin* hos NCBI Rediger på Wikidata

* (en) *Kategori:Sus barbatus* – bilder, video eller lyd på Wikimedia Commons Rediger på Wikidata

* (en) *Sus barbatus* – galleri av bilder, video eller lyd på Wikimedia Commons Rediger på Wikidata

* *Sus barbatus* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |